钦定古今图书集成/明伦汇编/氏族典/第529卷 > 郭贤
## 钦定古今图书集成/明伦汇编/氏族典/第529卷 > 郭贤

按《周书权景宣传》，“景宣去乐口，南荆州刺史郭贤据
鲁阳以拒东魏。贤字道因，赵兴阳州人也。父云，凉州
司马。贤性彊记，学涉经史，以征讨有功，授都督。大统
二年，加伏波将军，从王思政镇弘农，行弘农郡事。贤
质直有算略，御边之谋，多贤参决。十二年，除辅国将
军、南州刺史。及侯景来附，思政遣贤先出三鸦，镇于”
鲁阳，加大都督，封安武县子。寻进车骑大将军、仪同
三司，加散骑常侍，转广州刺史。后从尉迟迥伐蜀，行
安州事。魏恭帝元年，以平蜀勋，进爵为伯，转行始州
事。孝闵帝践阼，进位骠骑大将军、开府仪同三司，进
爵为侯，迁安州刺史，进爵乐昌县公。保定三年，转陕
州刺史。天和元年，卒于位，谥曰节。子正嗣。